CELEX: 62010TN0015
Language: mt
Date: 2010-01-25 00:00:00
Title: Kawża T-15/10: Rikors ippreżentat fil- 25 ta’ Jannar 2010 — Noko Ngele vs Il-Kummissjoni

19.6.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/43
            
         
      Rikors ippreżentat fil-25 ta’ Jannar 2010 — Noko Ngele vs Il-Kummissjoni
      (Kawża T-15/10)
      (2010/C 161/68)
      Lingwa tal-kawża: il-Franċiż
      
         Partijiet
      
      
         Rikorrent: Mariyus Noko Ngele (Brussell, il-Belġju) (rappreżentant: F. Sabakunzi, avukat)
      
         Konvenuta: Il-Kummissjoni Ewropea
      
         Talbiet tar-rikorrent
      
      
                  —
               
               
                  tiddikjara li s-CDE qatt ma ssostitwixxa lis-CDI u li mgħandhiex eżistenza legali u personalità ġuridika fil-Belġju;
               
            
                  —
               
               
                  tikkundanna in solidum lill-Kummissjoni Ewropea, lil wieħed mill-membri tagħha u lil xi wħud mill-aġenti tagħha sabiex abbażi ta’ danni finanzjarji jħallsu l-ammont ta’ mitejn elf Euro, miżjuda bl-interessi legali ta’ 10 % fis-sena sa mill-1995 u bl-interessi ġudizzjarji;
               
            
                  —
               
               
                  tikkundanna in solidum lill-Kummissjoni Ewropea, lil wieħed mill-membri tagħha u lil xi wħud mill-aġenti tagħha sabiex abbażi ta’ danni morali u psikoloġiċi jħallsu l-ammont ta’ ħames miljun Euro, miżjud bl-interessi ġudizzjarji;
               
            
                  —
               
               
                  tiddikjara li d-deċiżjoni li ser tingħata tkun eżekuttiva minkejja kull rikors;
               
            
                  —
               
               
                  tikkundanna lill-konvenuta għall-ispejjeż u għall-kumpens tal-proċedura stmata għal tletin elf Euro.
               
            
         Motivi u argumenti prinċipali
      
      Permezz ta’ dan ir-rikors, ir-rikorrent jitlob il-kumpens għad-dannu allegatament subit wara l-impossibbiltà li jipproċedi għall-irkupru ta’ dejn li huwa kellu fil-konfront taċ-“Ċentru għall-Iżvilupp Industrijali (CDI)” wara li din l-organizzazzjoni ġiet issostitwita minn istituzzjoni konġunta tal-grupp tal-Istati ACP (Afrikani, tal-Karibew u tal-Paċifiku) u tal-Unjoni Ewropea bl-isem “Ċentru għall-Iżvilupp tal-Impriżi (CDE)”.